Vi fikk svært raskt svar på forespørselen vår om ledig rom. Feil adresse oppgitt i AirBnB og i bekreftelsesmailer (og hotellnavnet er heller ikke oppgitt på web-siden), men det kom en lenke med veianvisninger til stedet i Husreglene i bekreftelsesmailen. Denne var desverre ikke bra nok for da den førte oss ned feil vei, men vi fant da frem til slutt, takket være at vi hadde studert kart og bilder av stedet på forhånd, og funnet frem til hotellet via andre nettsider. (På Booking sine hotellsider er stedet avmerket korrekt på kartet.) Googles gatebilde av overnattingsstedet stemmer heller ikke (gammelt bilde). Vi ble imidlertid mottatt på en svært hyggelig måte i resepsjonen. Dette er ingen studioapartment (ei heller et "helt hjem/leilighet" slik det stod oppgitt på nettsiden og i bekreftelsen at vi hadde fått, men et bittelite hotellrom). Vi hadde heldigvis bare med oss en koffert, da det ikke ville vært rom for to kofferter på rommet! Selv om det er en liten kjøkkenbenk på rommet holder det ikke til å kalle det for et studio, da burde det vært en god del større! Rommet lå mot gaten som var relativt trafikkert, men med vinduet lukket var vi ikke plaget av mye støy om natten. Heldigvis aircondition på rommet som virket bra. Rommet vi fikk var ikke i overenskomst med bildene på nettsiden. Vi hadde håpet på noe bedre ut fra bildene, og i og med at skuffelsene rundt ankomstanvisninger, rommet og renhold var såpass omfattende kan jeg ikke gi bedre enn to av fem stjerner totalt for dette. Vi følte oss litt lurt. Despina Apartments som dette hotellet heter, er nært ei veldig bra strand, og mange barer og restauranter, så beliggenheten er god. Mest for ungdom vil jeg kanskje si. Bassenget og poolbaren er svært bra, og frokosten er også grei, du får det du trenger og blir mett. Rommet trenger seriøst en oppgradering!! Etter å ha spurt 3 ganger fikk vi håndsåpe på badet, et såpestykke fra butikken de driver nede ved resepsjonen (siden dette skal være inkludert så tok vi ikke med det). Denne såpen var forferdelig klissete å bruke, og sølet til hele vasken. Vasken ble heller ikke rengjort de tre dagene vi var der. Det var ingen andre rengjøringsmidler av noe slag på rommet. Dusjen har et dusjforheng som gikk lenger ut enn dusjgulvet, med det resultat at vannet flommet utover badegulvet når vi dusjet, selv om vi prøvde å hindre dette. Vi hadde ingen gulvmatte på badet å tørke opp med heller, så den ene håndduken måtte brukes. Dagen etter fikk vi på forespørsel en gulvmatte fra vaskedamen, som også fjernet det skitne håndkleet, men det erstattet hun ikke! Vi hadde kun laken på rommet til å ha over oss om natta, ikke noe teppe av noe slag, og heller ikke flere puter enn de to hodeputene. Vi gadd ikke mase om dette da vi på dette tidspunktet hadde vi gitt opp å spørre etter ting. Det er et slags minikjøkken på rommet,...